CELEX: 32015R0813
Language: el
Date: 2015-05-26 00:00:00
Title: Κανονισμός (ΕΕ) 2015/813 του Συμβουλίου, της 26ης Μαΐου 2015, για την τροποποίηση του κανονισμού (ΕΕ) αριθ. 204/2011 σχετικά με περιοριστικά μέτρα λόγω της κατάστασης στη Λιβύη

27.5.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 129/1
            
         ΚΑΝΟΝΙΣΜΌΣ (ΕΕ) 2015/813 ΤΟΥ ΣΥΜΒΟΥΛΊΟΥ
   της 26ης Μαΐου 2015
   για την τροποποίηση του κανονισμού (ΕΕ) αριθ. 204/2011 σχετικά με περιοριστικά μέτρα λόγω της κατάστασης στη Λιβύη
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 215,
   Έχοντας υπόψη την απόφαση 2011/137/ΚΕΠΠΑ του Συμβουλίου, της 28ης Φεβρουαρίου 2011, σχετικά με περιοριστικά μέτρα λόγω της κατάστασης στη Λιβύη (1),
   Έχοντας υπόψη την κοινή πρόταση της Ύπατης Εκπροσώπου της Ένωσης για Θέματα Εξωτερικής Πολιτικής και Πολιτικής Ασφαλείας και της Ευρωπαϊκής Επιτροπής,
   Εκτιμώντας τα ακόλουθα:
   
               (1)
            
            
               Ο κανονισμός (EE) αριθ. 204/2011 του Συμβουλίου (2) θέτει σε εφαρμογή τα μέτρα που προβλέπονται στην απόφαση 2011/137/ΚΕΠΠΑ.
            
         
               (2)
            
            
               Στις 27 Μαρτίου 2015, το Συμβούλιο Ασφαλείας των Ηνωμένων Εθνών εξέδωσε την ΑΣΑΗΕ 2213 (2015), η οποία προβλέπει, μεταξύ άλλων, ορισμένες τροποποιήσεις στα κριτήρια για την καταχώριση στον κατάλογο όσον αφορά τους ταξιδιωτικούς περιορισμούς και τα μέτρα δέσμευσης περιουσιακών στοιχείων.
            
         
               (3)
            
            
               Η επιτροπή του Συμβουλίου Ασφαλείας που συγκροτήθηκε δυνάμει της ΑΣΑΗΕ 1970 (2011) επικαιροποίησε τον κατάλογο των προσώπων και οντοτήτων που υπόκεινται σε ταξιδιωτικούς περιορισμούς και σε δέσμευση των περιουσιακών στοιχείων, προσδιορίζοντας, μεταξύ άλλων τις πληροφορίες που αφορούν τις οντότητες των οποίων τα κεφάλαια, που δεσμεύτηκαν στις 16 Σεπτεμβρίου 2011, παραμένουν δεσμευμένα.
            
         
               (4)
            
            
               Στις 26 Μαΐου 2015, η απόφαση 2011/137/ΚΕΠΠΑ του Συμβουλίου τροποποιήθηκε με την απόφαση (ΚΕΠΠΑ) 2015/818 (3), ώστε να τεθούν σε εφαρμογή τα μέτρα που θεσπίστηκαν με την («ΑΣΑΗΕ») 2213 (2015) και για να θέσει σε εφαρμογή τα μέτρα δέσμευσης περιουσιακών στοιχείων, όπως καθορίζεται στην απόφαση 2213 (2015) ΣΑΗΕ και για άλλα πρόσωπα και οντότητες που δεν καλύπτονται από τα παραρτήματα Ι, ΙΙΙ ή VII της απόφασης 2011/137/ΚΕΠΠΑ. Επιπλέον, το Συμβούλιο τροποποίησε επίσης τα κριτήρια για την εφαρμογή των ταξιδιωτικών περιορισμών και της δέσμευσης περιουσιακών στοιχείων σε πρόσωπα, οντότητες και φορείς που απαριθμούνται στα παραρτήματα ΙΙ και IV της απόφασης 2011/137/ΚΕΠΠΑ, σύμφωνα με τις διευκρινίσεις που περιλαμβάνονται στις αιτιολογικές σκέψεις 7-12 της απόφασης (ΚΕΠΠΑ) 2015/818 στην απόφαση του Συμβουλίου.
            
         
               (5)
            
            
               Το μέτρο αυτό εμπίπτει στο πεδίο εφαρμογής της Συνθήκης για τη λειτουργία της Ευρωπαϊκής Ένωσης και, επομένως, για να διασφαλιστεί κυρίως η ομοιόμορφη εφαρμογή του από τους οικονομικούς φορείς όλων των κρατών μελών, απαιτείται κανονιστική πράξη στο επίπεδο της Ένωσης για την εκτέλεσή του.
            
         
               (6)
            
            
               Ο κανονισμός (ΕΕ) αριθ. 204/2011 θα πρέπει κατά συνέπεια να τροποποιηθεί αναλόγως,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Ο κανονισμός (ΕΕ) αριθ. 204/2011 τροποποιείται ως εξής:
   
               1)
            
            
               Στο άρθρο 5, η παράγραφος 4 αντικαθίσταται από το ακόλουθο κείμενο:
               «4.   Όλα τα κεφάλαια και οι οικονομικοί πόροι οι οποίοι, στις 16 Σεπτεμβρίου 2011, ανήκαν, ή βρίσκονταν στην κατοχή ή υπό τον έλεγχο των οντοτήτων που απαριθμούνται στο παράρτημα VI και ήταν εγκατεστημένες εκτός της Λιβύης εκείνη την ημερομηνία, παραμένουν δεσμευμένα.»
            
         
               2)
            
            
               Το άρθρο 6 αντικαθίσταται από το ακόλουθο κείμενο:
               «Άρθρο 6
               1.   Το παράρτημα ΙΙ περιλαμβάνει τα φυσικά ή νομικά πρόσωπα, τις οντότητες και τους οργανισμούς που καθορίζονται από το Συμβούλιο Ασφαλείας του Οργανισμού Ηνωμένων Εθνών ή από την επιτροπή κυρώσεων σύμφωνα με την παράγραφο 22 της ΑΣΑΗΕ 1970 (2011), τις παραγράφους 19, 22 ή 23 της ΑΣΑΗΕ 1973 (2011), την παράγραφο 4 της ΑΣΑΗΕ 2174 (2014) ή την παράγραφο 11 της ΑΣΑΗΕ 2213 (2015).
               2.   Το παράρτημα ΙΙΙ περιλαμβάνει τα φυσικά ή νομικά πρόσωπα, τις οντότητες και τους οργανισμούς που δεν καλύπτονται από το παράρτημα ΙΙ και που:
               
                           α)
                        
                        
                           εμπλέκονται ή συνεργούν στην έκδοση διαταγής, τον έλεγχο ή την καθ' οιονδήποτε άλλο τρόπο καθοδήγηση της διάπραξης σοβαρών παραβιάσεων των ανθρωπίνων δικαιωμάτων στη Λιβύη, μεταξύ άλλων μέσω της εμπλοκής ή της συνέργειάς τους στον σχεδιασμό, την έκδοση εντολής, την έκδοση διαταγής ή τη διάπραξη επιθέσεων, περιλαμβανομένων των εναέριων βομβαρδισμών, κατά παράβαση του διεθνούς δικαίου, σε βάρος άμαχου πληθυσμού ή εγκαταστάσεων·
                        
                     
                           β)
                        
                        
                           έχουν παραβιάσει ή έχουν συνεργήσει στην παραβίαση των διατάξεων της ΑΣΑΗΕ 1970 (2011), της ΑΣΑΗΕ 1973 (2011) ή του παρόντος κανονισμού·
                        
                     
                           γ)
                        
                        
                           έχει διαπιστωθεί ότι εμπλέκονταν στις κατασταλτικές πολιτικές του προηγούμενου καθεστώτος του Μουαμάρ Καντάφι στη Λιβύη, ή είχαν άλλη διασύνδεση με το εν λόγω καθεστώς, και οι οποίοι θέτουν σε διαρκή κίνδυνο την ειρήνη, τη σταθερότητα ή την ασφάλεια της Λιβύης, ή την επιτυχή ολοκλήρωση της πολιτικής μετάβασης στη Λιβύη·
                        
                     
                           δ)
                        
                        
                           επιδίδονται ή παρέχουν υποστήριξη σε πράξεις που είτε απειλούν την ειρήνη, την ασφάλεια ή τη σταθερότητα της Λιβύης είτε εμποδίζουν ή υπονομεύουν την επιτυχή ολοκλήρωση της πολιτικής μετάβασης της Λιβύης, μεταξύ άλλων:
                           
                                       i)
                                    
                                    
                                       με τον σχεδιασμό, την καθοδήγηση ή την τέλεση πράξεων στη Λιβύη που παραβιάζουν το ισχύον διεθνές δίκαιο ανθρωπίνων δικαιωμάτων ή το διεθνές ανθρωπιστικό δίκαιο, ή πράξεων που συνιστούν παραβίαση των ανθρωπίνων δικαιωμάτων στην Λιβύη·
                                    
                                 
                                       ii)
                                    
                                    
                                       με επιθέσεις εναντίον αεροπορικών, χερσαίων ή θαλάσσιων λιμένων στη Λιβύη, εναντίον θεσμών ή εγκαταστάσεων του λιβυκού κράτους ή εναντίον ξένων αποστολών στη Λιβύη·
                                    
                                 
                                       iii)
                                    
                                    
                                       με την παροχή στήριξης σε ένοπλες ομάδες ή εγκληματικά δίκτυα, μεταξύ άλλων μέσω της παράνομης εκμετάλλευσης αργού πετρελαίου ή άλλων φυσικών πόρων στη Λιβύη,
                                    
                                 
                                       iv)
                                    
                                    
                                       με απειλές ή εξαναγκασμό των χρηματοπιστωτικών ιδρυμάτων του λιβυκού κράτους και της Libyan National Oil Company, ή διάπραξη οποιασδήποτε ενέργειας που μπορεί να οδηγήσει ή να έχει ως αποτέλεσμα την υπεξαίρεση λιβυκών κρατικών κεφαλαίων·
                                    
                                 
                                       v)
                                    
                                    
                                       με παραβίαση, ή συνδρομή στην αποφυγή των κυρώσεων, των διατάξεων του εμπάργκο όπλων στη Λιβύη που επέβαλαν η απόφαση 1970 (2011) και το άρθρο 1 του εν λόγω κανονισμού· ή
                                    
                                 
                                       vi)
                                    
                                    
                                       με πρόσωπα, οντότητες ή φορείς που ενεργούν για λογαριασμό ή εξ ονόματος ή υπό την εποπτεία οποιουδήποτε εκ των ανωτέρω ή με οντότητες ή οργανισμούς που ανήκουν ή ελέγχονται από αυτούς ή από πρόσωπα, οντότητες ή οργανισμούς που απαριθμούνται στο παράρτημα ΙΙ ή ΙΙΙ, ή.
                                    
                                 
                     
                           ε)
                        
                        
                           κατέχουν ή ελέγχουν λιβυκά κρατικά κεφάλαια που υπεξαιρέθηκαν κατά τη διάρκεια του προηγούμενου καθεστώτος του Μουαμάρ Καντάφι στη Λιβύη, τα οποία θα μπορούσαν να χρησιμοποιηθούν για να απειλήσουν την ειρήνη, τη σταθερότητα ή την ασφάλεια της Λιβύης ή για να παρεμποδίσουν ή να υπονομεύσουν την επιτυχή ολοκλήρωση της πολιτικής μετάβασης της χώρας.
                        
                     3.   Τα παραρτήματα II και III περιλαμβάνουν τους λόγους εγγραφής των καταχωρούμενων προσώπων, οντοτήτων και οργανισμών, όπως ορίζονται από το Συμβούλιο Ασφαλείας ή την επιτροπή κυρώσεων για το παράρτημα II.
               4.   Τα παραρτήματα II και III περιλαμβάνουν επίσης, όπου είναι διαθέσιμες, τις πληροφορίες που είναι απαραίτητες για την αναγνώριση των εν λόγω φυσικών ή νομικών προσώπων, οντοτήτων και οργανισμών, όπως ορίζει το Συμβούλιο Ασφαλείας ή η επιτροπή κυρώσεων για το Παράρτημα ΙΙ. Όσον αφορά τα φυσικά πρόσωπα, οι πληροφορίες αυτές μπορούν να περιλαμβάνουν τα ονόματα, συμπεριλαμβανομένων των ψευδωνύμων, την ημερομηνία και τον τόπο γέννησης, την ιθαγένεια, τον αριθμό διαβατηρίου και δελτίου ταυτότητας, το φύλο, τη διεύθυνση εφόσον είναι γνωστή και τα καθήκοντα ή το επάγγελμα. Όσον αφορά τα νομικά πρόσωπα, τις οντότητες και τους φορείς, στις πληροφορίες αυτές μπορούν να περιλαμβάνονται η επωνυμία, ο τόπος και η ημερομηνία εγγραφής σε μητρώο, ο αριθμός μητρώου και ο τόπος εγκατάστασης. Το παράρτημα II περιλαμβάνει επίσης την ημερομηνία καταχώρησής τους από το Συμβούλιο Ασφαλείας ή την επιτροπή κυρώσεων.
               5.   Το παράρτημα VI περιλαμβάνει τους λόγους της καταχώρισης για τα πρόσωπα, τις οντότητες και τους φορείς που περιλαμβάνονται στο άρθρο 5 παράγραφος 4 του παρόντος κανονισμού, όπως αναφέρονται από το Συμβούλιο Ασφαλείας ή την Επιτροπή Κυρώσεων.».
         
               3)
            
            
               Στο άρθρο 16 παράγραφος 1, η φράση «παράρτημα II» αντικαθίσταται με τη φράση «παραρτήματα II ή VI».
            
         Άρθρο 2
   Το παράρτημα του παρόντος κανονισμού προστίθεται ως παράρτημα VI στον κανονισμό 204/2011.
   Άρθρο 3
   Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 26 Μαΐου 2015.
      
         
            Για το Συμβούλιο
         
         
            Η Πρόεδρος
         
         F. MOGHERINI
      
   
   
      (1)  ΕΕ L 58 της 3.3.2011, σ. 53.
   
      (2)  Κανονισμός (EE) αριθ. 204/2011 του Συμβουλίου, της 2ας Μαρτίου 2011, σχετικά με περιοριστικά μέτρα λόγω της κατάστασης στη Λιβύη (ΕΕ L 58 της 3.3.2011, σ. 1).
   
      (3)  Απόφαση (ΚΕΠΠΑ) 2015/818 του Συμβουλίου, της 26 Μαΐου 2015, για την τροποποίηση της απόφασης 2011/137/ΚΕΠΠΑ σχετικά με περιοριστικά μέτρα λόγω της κατάστασης στη Λιβύη. (βλέπε σελίδα 13 της παρούσας Επίσημης Εφημερίδας).
   
      ΠΑΡΑΡΤΗΜΑ
      
         
            «ΠΑΡΑΡΤΗΜΑ VI
            
               Κατάλογος προσώπων, οντοτήτων ή φορέων που αναφέρονται στο άρθρο 5 παράγραφος 4
            
            
                     
                        1.
                     
                     
                        
                           Όνομα: LIBYAN INVESTMENT AUTHORITY
                        
                           Γνωστή και ως.: Libyan Foreign Investment Company (LFIC) Γνωστή και ως.: αα Διεύθυνση:1 Fateh Tower Office No. 99, 22nd Floor, Borgaida Street, Tripoli, 1103 Λιβύη, Ημερομηνία καταχώρισης: 17 Μαρτίου 2011Άλλες πληροφορίες: Έχει καταχωριστεί δυνάμει της παραγράφου 17 της απόφασης 1973, όπως έχει τροποποιηθεί στις 16 Σεπτεμβρίου δυνάμει της παραγράφου 15 της απόφασης 2009.
                        
                           Συμπληρωματικές πληροφορίες
                        
                        Υπό τον έλεγχο του Muammar Qadhafi και της οικογένειάς του και πιθανή πηγή χρηματοδότησης του καθεστώτος του.
                     
                  
                     
                        2.
                     
                     
                        
                           Όνομα: LIBYAN AFRICA INVESTMENT PORTFOLIO
                        
                           Γνωστή και ως.: αα Γνωστή και ως: αα Διεύθυνση:Jamahiriya Street, LAP Building, PO Box 91330, Tripoli, ΛιβύηΗμερομηνία καταχώρισης:17 Μαρτίου 2011Άλλες πληροφορίες: Έχει καταχωριστεί δυνάμει της παραγράφου 17 της απόφασης 1973, όπως έχει τροποποιηθεί στις 16 Σεπτεμβρίου δυνάμει της παραγράφου 15 της απόφασης 2009.
                        
                           Συμπληρωματικές πληροφορίες
                        
                        Υπό τον έλεγχο του Muammar Qadhafi και της οικογένειάς του και πιθανή πηγή χρηματοδότησης του καθεστώτος του.»